EKH บวก 5% ลุ้นกำไรปี 65 แกร่ง รับรายได้ศูนย์ดูแลผู้สูงอายุ-ธุรกิจ IVF โบรกอัพเป้า 9 บ.
EKH บวก 5% ลุ้นผลงานปีนี้เด่น รับรายได้ศูนย์ดูแลผู้สูงอายุ-ธุรกิจ IVF รวมถึงรายได้เงินปันผลจากการถือหุ้นใน The Klinique ที่จะเริ่มรับรู้ในปีนี้ โบรกอัพเป้า 9 บ. จากเดิม 8.30 บ.
EKH บวก 5% ลุ้นผลงานปีนี้เด่น รับรายได้ศูนย์ดูแลผู้สูงอายุ-ธุรกิจ IVF รวมถึงรายได้เงินปันผลจากการถือหุ้นใน The Klinique ที่จะเริ่มรับรู้ในปีนี้ โบรกอัพเป้า 9 บ. จากเดิม 8.30 บ.
11 เม.ย. 2565

ผู้สื่อข่าวรายงานว่าวันนี้ (11 เม.ย. 2565) ราคาหุ้น บริษัท เอกชัยการแพทย์ จำกัด (มหาชน) หรือ EKH ณ เวลา 11:48 น. อยู่ที่ระดับ 7.85 บาท เพิ่มขึ้น 0.35 บาท หรือ 4.67% โดยทำจุดสูงสุดที่ 8.05 บาท และทำจุดต่ำสุดที่ 7.45 บาท ด้วยมูลค่าการซื้อขาย 79.55 ล้านบาท

บริษัทหลักทรัพย์ ฟิลลิป (ประเทศไทย) จำกัด (มหาชน) ระบุในบทวิเคราะห์ (25 มี.ค. 2565) ว่าหลังจากที่กระทรวงสาธารณสุขประกาศแผนให้โควิด-19 กลายเป็นโรคประจำถิ่นตั้งแต่วันที่ 1 ก.ค. 2565 เป็นต้นไป และคาดว่าหลังโควิด-19 คลี่คลาย ซึ่ง รพ.จะมีรายได้เกี่ยวกับโควิด-19 ลดลง 69.80% จากงวดเดียวกันของปีก่อน แต่จะได้รับการชดเชยจากรายได้ Non COVID-19 เพิ่มขึ้น 43.40% จากงวดเดียวกันของปีก่อน มาจาก (1) รายได้ในส่วนของผู้ป่วยโรคปกติ (2) ผู้ป่วย IVF ชาวจีนจะทยอยเดินทางเข้ามารับการรักษาในศูนย์ผู้มีบุตรยาก (EKI-IVF) ในช่วงครึ่งปีหลงของปี 2565 โดยขณะนี้มีคนไข้จองคิวเพื่อรอการรักษาแล้วกว่า 100 เคส และ (3) การเปิดศูนย์ดูแลผู้สูงอายุและโรงพยาบาลดูแลผู้สูงอายุภายใต้ชื่อ บจก.เอกชัย เนอร์สซิ่ง โฮม (EKN) เพื่อรองรับสังคมผู้สูงวัยที่มีแนวโน้มเพิ่มขึ้น
โดยบริษัทฯ ให้เป้าหมายการเติบโตรายได้ของปี 2565 เพิ่มขึ้น 15% เมื่อเทียบกับช่วงปี 2562 ซึ่งเป็นปีที่ไม่ได้รับกระทบจากโควิด-19 โดยคาดได้รายได้จากการรักษาพยาบาลลดลง 11.90% จากงวดเดียวกันของปีก่อน และจากฐานรายได้สูงจากโควิด มีอัตรากำไรขั้นต้น (GPM) อยู่ที่ 44.30% และ SG&amp;A ที่ 18.2%
ทั้งนี้ทางฝ่ายคาดในไตรมาส 1/2565 การแพร่ระบาดของโควิด-19 จะยังส่งผลดีต่อรายได้ของโรงพยาบาลจากการที่มีจำนวนผู้ป่วยที่เข้ามาใช้บริการตรวจหาเชื้อและเข้ารับการรักษาเพิ่มขึ้น โดยมีอตราการครองเตียงของผู้ป่วยในสำหรับ ม.ค.-ก.พ.2565 ที่ 90% และเดือน มี.ค.2565 มากกว่า 100% รวมทั้งยังมีการรับรู้รายได้จากการฉีดวัคซีน Moderna อีก 15,000 โดส
อย่างไรก็ดีจากผลการดําเนินงานปี 2564 ที่ดีกว่าคาด และแนวโน้มการฟื้นตัวของคนไข้ปกติ รวมถึงการกลับมาของผู้ป่วย IVF ชาวจีนที่คาดว่าจะทยอยเข้ารับการรักษาในช่วงครึ่งปีหลงของปี 2565 และการรับรู้รายได้จากการเปิดศูนย์ดูแลผู้สูงอายุ EKN รวมถึงการรับรู้รายได้เงินปันผลจากการถือหุ้น The Klinique ที่จะเริ่มรับรู้ในปีนี้ ทางฝ่ายจึงปรับราคาพื้นฐานปี 2565 ขึ้นเป็น 9 บาท จากเดิม 8.30 บาท โดยราคาดังกล่าวรวมผลกระทบจากจำนวนหุ้นเพิ่มทุนที่จ่ายหุ้นปันผลแล้ว คงคำแนะนำ “ซื้อ”